Band Aid

**Band Aid** bola charitatívna superskupina, v ktorej účinkovali hlavne americkí, britskí a írski hudobníci. Tento projekt založili v roku 1984 Bob Geldof (The Boomtown Rats) a Midge Ure (člen Ultravox). 

## Pôvodní Band Aid
### Chronológia roku 1984
Superskupinu založil Bob Geldof, člen a spevák írskej New wave/ post-punkovej kapely The Boomtown Rats. Jeho pozornosť v rokoch 1983-85 zaujali správy stanice BBC o zúfalej situácii v afrických krajinách, hlavne na záberoch obyvateľov v hladomorom postihnutej Etiópii. Mal myšlienku využiť popularitu a vplyv osobností hudobného priemyslu na mobilizáciu verejnosti na získanie materiálnej pomoci týmto krajinám. Pôvodnú superskupinu účinkujúcich, ktorá sa na jeho podnet sformovala, tvorilo štyridsať umelcov. Názov skupiny („band aid“ = „náplasť“) vychádzal z potreby vystihnúť jej funkciu pomoci raneným a trpiacim. Jeho myšlienkou nebolo získať pomoc Afrike len od občanov Spojeného kráľovstva, zainteresovaním svetových hviezd získal potenciál pomoci od sympatizantov a fanúšikov z celého sveta.

Základným jednoduchým zámerom projektu bolo pre vianočný trh v tomto roku nahrať skladbu „Do They Know It's Christmas?“, ktorá by bola určená na to, aby sa výťažok z jej predaja využil na boj proti chudobe v hladujúcej Etiópii. Video ako aj situácia v tejto krajine dávali spolu šokujúci kontrast medzi týmito dvoma svetmi. Text piesne opisoval krajinu, kde nikdy nič nerastie, nepoznajú dážď ani vodu v riekach: „Vedia oni vlastne, že sú to Vianoce?“... („Do They Know It's Christmas?“). 

Sentiment vianočných sviatkov, vianočného trhu v podaní populárnych hviezd bol dobrým motivátorom na vytvorenie charitatívnej zbierky. Dňa 25. novembra 1984 bola táto nahrávka v štúdiu Sarm West Studios (Notting Hill, Londýn) zrealizovaná a o päť dní nato už bola k dispozícii na britskom hudobnom trhu. Producentom tohto nahrávania bol Midge Ure a 12"&nbsp;verziu zmixoval Trevor Horn. Vydaný singel prekonal očakávania svojich producentov tým, že sa hneď stal absolútnou jednotkou rebríčka vianočných pesničiek. Aj jeho ďalšie dve reedície sa dostali na vrcholy rebríčka a priniesli zisky pre charitatívny účet.

### Zúčastnení
#### Hudobníci
* John Taylor (Duran Duran) - basová gitara
* Phil Collins (Genesis) - bicie nástroje
* Midge Ure (Ultravox) - klávesy
* Paul Weller (The Style Council/The Jam) - gitara
* Gary Kemp (Spandau Ballet) - gitara
* Jon Moss (Culture Club) - perkusie/zvony
* Tears for Fears - samplované bicie v nahrávke „The Hurting“

#### Účinkujúci
Pôvodná zostava Band Aid:

* Adam Clayton (U2)
* Phil Collins (Genesis, sólo)
* Bob Geldof (The Boomtown Rats)
* Steve Norman (Spandau Ballet)
* Chris Cross (Ultravox)
* John Taylor (Duran Duran)
* Paul Young
* Tony Hadley (Spandau Ballet)
* Glenn Gregory (Heaven 17)
* Simon Le Bon (Duran Duran)
* Simon Crowe (The Boomtown Rats)
* Marilyn
* Keren (Bananarama)
* Martin Kemp (Spandau Ballet)
* Jody Watley (Shalamar)
* Bono (U2)
* Paul Weller (The Style Council)
* James Taylor (Kool & The Gang)
* Peter Blake (označovaný za autora obalu) 
* George Michael (Wham!)
* Midge Ure (Ultravox)

* Martin Ware (Heaven 17)
* John Keeble (Spandau Ballet)
* Gary Kemp (Spandau Ballet)
* Roger Taylor (Duran Duran) 
* Sara (Bananarama)
* Siobhan (Bananarama)
* Pete Briquette (The Boomtown Rats)
* Francis Rossi (Status Quo)
* Robert 'Kool' Bell (Kool & the Gang)
* Dennis Thomas (Kool & the Gang)
* Andy Taylor (Duran Duran)
* Jon Moss (Culture Club)
* Sting (The Police)
* Rick Parfitt (Status Quo)
* Nick Rhodes (Duran Duran)
* Johnny Fingers (The Boomtown Rats)
Spolu vystúpili tiež aj:
* Boy George (Culture Club)
* Holly (Frankie Goes to Hollywood) 
* Paul McCartney (The Beatles, Wings)
* David Bowie

## Band-Aid II
Band Aid II - Do They Know It's Christmas bola druhá časť projektu nahrávky, ktorá bola v producentskej spolupráci producentov Mikeho Stocka, MattMatt Aitken Aitkena a Peta Watermana, známych aj ako značka: Stock Aitken Waterman, zrealizovaná na Vianoce roku 1989. Jediní pôvodní umelci, z Band Aid, ktorí boli zainteresovaní do tohto projektu boli Sara Dallin a Keren Woodward zo zoskupenia Bananarama. Zapájaním ďalších vtedy najpopulárnejších celebrít šoubiznisu do organizovania zbierky na pomoc hladujúcim, spolu s Vianočnou atmosférou a zábermi hladujúcich/ umierajúcich obyvateľov afrického kontinentu sa dosiahol patričný efekt na napĺňanie konta pomoci týmto zúfalým ľudským osudom.

### Zúčastnení
#### Hudobníci
*Mike Stock - klávesy
*Matt Aitken - klávesy, gitara
*Chris Rea - gitara
*Luke Goss (Bros) - bicie nástroje

#### Účinkujúci
Zostava účinkujúcich v projekte Band Aid II (abecedné poradie):

*Bananarama
*Big Fun
*Bros
*Cathy Dennis
*D Mob
*Deuce
*Jason Donovan
*Kevin Godley
*Glen Goldsmith

*Kylie Minogue
*The Pasadenas
*Chris Rea
*Cliff Richard
*Jimmy Somerville
*Sonia
*Lisa Stansfield
*Technotronic
*Wet Wet Wet

## Band Aid 20
Band Aid 20 bola ďalšia z častí projektu Band Aid, ktorá bola zrealizovaná v roku 2004. Členovia tejto verzie superskupiny, ktorými boli Daniel Bedingfield, Justin Hawkins of The Darkness, Chris Martin z kapely Coldplay, Bono z U2 a Paul McCartney, nahrali ďalšiu verziu skladby „Do They Know It's Christmas?“. Nahrávanie sa konalo 14. novembra 2004 a singel vyšiel v tom istom mesiaci. Projekt mal vytvoriť finančnú pomoc pre Darfur, ktorý je západným regiónom v Sudáne. Singel sa stal jednou z najpredávanejších britských nahrávok roku 2004, ako aj Vianočnou skladbou roka. 

Zo strany kritiky sa táto verzia stretla so zmiešanou odozvou: Spoločnosť BBC sa pozastavovala nad tým, že talenty nových spevákov dosť nešťastne a anonymne zapadli do šablóny piesne z osemdesiatych rokov. Denník *[[The Guardian]]* naproti tomu kladne hodnotil hlavne výkon speváčok.

### Zúčastnení

#### Organizácia a produkcia
*Midge Ure – organizácia
*Nigel Godrich (Radiohead, Travis) – producent
*Bob Geldof – producent
*Damon Albarn (Blur, Gorillaz)

#### Hudobníci
*Danny Goffey (Supergrass) – bicie nástroje
*Thom Yorke – klavír, a Jonny Greenwood – gitara – (Radiohead)
*Sir Paul McCartney – basová gitara
*Justin Hawkins a Dan Hawkins (The Darkness) – gitary

#### Účinkujúci

*Daniel Bedingfield
*Natasha Bedingfield
*Bono (U2)
*Busted
*Chris Martin (Coldplay)
*Dido – nahrala separátne zo štúdia v Melbourne
*Dizzee Rascal – umelec, ktorý pridal text k skladbe
*Ms Dynamite
*Skye Edwards (Morcheeba)
*Estelle
*Neil Hannon (The Divine Comedy)
*Justin Hawkins (The Darkness)
*Jamelia
*Tom Chaplin (Keane)
*Tim Rice-Oxley (Keane)

*Beverley Knight
*Lemar
*Shaznay Lewis (zo skupiny All Saints)
*Katie Melua
*Róisín Murphy (Moloko)
*Feeder
*Snow Patrol
*Rachel Stevens
*Joss Stone
*Sugababes
*The Thrills
*Turin Brakes
*Robbie Williams – nahral separátne v štúdiu v Los Angeles
*Will Young
*Fran Healy (Travis)

## Príbuzné projekty
Projekt Band Aid bol inšpiráciou pre ďalšie silné charitatívne akcie akou bol napríklad americký *[[We Are the World]]* organizovaný superskupinou USA for Africa, v Latinskej Amerike to bola akcia *[[Cantaré Cantarás]]* od Project Hermanos, v Nemecku *[[Nackt im Wind]]* od Band für Afrika, Francúzi mali projekt *[[Ethiopie]]* organizovaný Chanteurs Sans Frontiere, v Kanade to boli *[[Tears Are Not Enough]]* od Northern Lights a mnoho iných.

Pre platformy Commodore 64 and ZX Spectrum bola v svojej dobe vydaná kompilácia počítačových hier, ktoré mali názov *[[Soft Aid]]*. Každá z nich mala svoj vlastný výber hier od rôznych vydavateľov: na obidvoch boli reprezentované Elite Systems, Ocean Software, Quicksilva a Virgin. Kazeta obsahovala aj nahrávku singlu „Do They Know It's Christmas?“

## Referencie


Kategória:Superskupiny
Kategória:Benefičné koncerty
Kategória:Hudobné charitatívne projekty